มีอาการมือสั่นค่ะ ในช่วงแรกจะเป็นในตอนที่ตื่นเต้น มีอาการใจเต้นแรงมาก เช่นตอนจับไมค์พูดหน้าห้อง หรือตอบสอบแลปกริ๊ง สอบปฏิบัติ จนทำให้ไม่สามารถทำให้สอบปฏิบัติได้ดีเท่าที่ควร แต่ช่วงหลังๆมานี้ สั่นขณะพักค่ะ คือ ลองยกมือขึ้นมาเฉยๆ จะเห็นว่ามือสั่น และก็สั่นตอนจับสิ่งของ เหมือนกับมือไม่มีเรี่ยวแรง ควรทำอย่างไรดีคะ
สวัสดีค่ะ อาการมือสั่นเมื่อมีอาการตื่นเต้น อาจเกิดจากมือสั่นจากระบบประสาทอัตโนมัติทำงานมากผิดปกติ จากความกังวล หรือตื่นเต้นกับเหตุการณ์ต่างๆ มักเป็นชั่วคราว เพราะเหตุการณ์นั้นๆหายไป อาการจะกลับมาเป็นปกติสาเหตุอื่นๆที่เป็นไปได้เช่น-ภาวะมือสั่นแบบที่ไม่มีสาเหตุรุนแรง ซึ่งพบได้บ่อย สาเหตุไม่แน่ชัด มักจะเริ่มเป็นในช่วงวัยผู้ใหญ่ตอนต้นไปจนถึงอายุไม่เกิน 50 ปี และมีประวัติครอบครัวที่เป็นภาวะมือสั่นแบบเดียวกัน-โรคไทรอยด์เป็นพิษ-โรคกล้ามเนื้อทำงานผิดปกติ เช่น โรคพาร์กินสัน แต่มักเกิดในผู้ป่วยอายุมาก และมักมีอาการอื่นๆร่วมด้วยนอกจากมือสั่น เช่นจะมีกล้ามเนื้อหน้าทำงานผิดปกติทำให้แสดงสีหน้าไม่ได้ เป็นต้น-โรคเนื้องอกในสมอง มักมีอาการอื่นร่วมด้วยเช่นปวดหัวมาก อาเจียนพุ่ง แขนขาอ่อนแรงข้างใดข้างหนึ่ง หน้าเบี้ยว ปากเบี้ยวการดูแลตัวเองเบื้องต้น พยายามควบคุมและสงบสติอารมณ์ ตั้งสติกับเหตุการณ์ต่างๆ เพราะถ้ามีอารมณ์แปรปรวนอาจทำให้มือสั่นได้มากขึ้นในบางรายที่เป็นมาก อาจมีข้อบ่งชี้ในการใช้ยาเพื่อลดอาการมือสั่นและลดอัตราการเต้นของหัวใจเป็นครั้งคราวไป ซึ่งควรใช้ภายใต้การดูแลของแพทย์ ควรไปพบแพทย์เพื่อตรวจเพิ่มเติมหาสาเหตุที่แน่ชัดก่อนค่ะ